Koeëlreën: Wapens, bloedspatsels en wonde – Wollie Wolmarans se sake bewys dat feite soms meer bisar is as fiksie… | LAPA Uitgewers
LAPA Uitgewers@ Sunday Times Books LIVE
Koeëlreën: Wapens, bloedspatsels en wonde – Wollie Wolmarans se sake bewys dat feite soms meer bisar is as fiksie…
by Mila on Mar 17th, 2017 Tweet
Wollie Wolmarans is een van Suid-Afrika se bekendste forensiese deskundiges. Hy is al geroep in meer as 800 hofsake in Suid-Afrika, en oorsee. Een van sy mees bekende sake was Oscar Pistorius s’n; daarna het almal ’n opinie gehad oor spatmerke. Gooi hierdie ongelooflike kennis saam met Japie Bogaards se vermoë om ’n spannende storie te vertel, dan het jy ’n feiteboek wat soos ’n riller lees.
Vir 240 bladsye vertel hierdie twee jou van ware sake, beide ter plaatse en in ander lande. So, al lesende, word ons al hoe meer vertroud met die studie van projektiele in vlug, die uitkenning van vuurwapens, hulle reikafstand en afvuurtempo, die snelheid van die projektiel, die merke wat op afgevuurde doppies en koeëls gelaat word, die aard van die wonde wat hulle veroorsaak, ja – ook bloedspatselpatrone en die chemiese reste wat koeëls laat op diegene wat daarmee in kontak was, as ook die versameling en berekening van data.
Koeëlreën is ’n fassinerende boek met sake wat tot die 1800s terugdateer. Die moord op John F Kennedy word betrek, so ook die skrikbewind van die Beltway Snipers wat in 2002 talle mense sonder enige patroon afgemaai het. Soos die boek vorder, leer die leser al hoe meer. Verskeie Suid-Afrikaanse sake word betrek, ook die van Pistorius. Van die interessantste gevalle is egter dié wat nie noodwendig die poniepers haal nie. Een daarvan is Jamie Verhoef se saak. Die seun se lyk word in sy kamer op ’n afgeleë plaas naby Beaufort-Wes aangetref. Hy lê op sy jaggeweer, sy kop is vergruis. Was dit ’n ongeluk of selfdood? Die antwoord is belangrik, want daar is ’n polis, met ’n selfdoodklousule, van ’n miljoen rand op die spel. Meer nog: Daar is ’n gesin wat antwoorde soek.
Hoe haal regerings hulle teenstanders uit? Al gehoor van spioene en giftige sambrele? Koop die boek, sulke goed gebeur nie net in James Bond-films nie. Feite is soms veel meer bisar as fiksie.
Koeëlreën: Wapens, bloedspatsels en wonde by Japie Bogaards , Wollie Wolmarans
Cats: Afrikaans, Crime, New Releases, Non-fiction, South Africa
Tags: Afrikaans, bloedspatsels en wonde, Crime, Japie Bogaards, Koeëlreën, LAPA Uitgewers, New Releases, Non-fiction, South Africa, Wapens, Wollie Wolmarans
« Kom geniet ’n Woord en Wingerd-viering van EK! EK! EK! deur Riette Rust in Pretoria
Drie moet-lees Maart boeke »
“The indications are that she was hanged” – read an excerpt from Martin Steyn’s Dark Traces
“The sound of gunshots shattered the stillness of the night” – read an excerpt from Chanette Paul’s Sacrificed
Vier Lapa-romanza’s om jou in te verlustig
50 Sop- en Broodgeregte is dié boek vir hierdie ysige winter
Vrouekeur 50 Breipatrone bied splinternuwe breipatrone met verskeie temas
Youth LAPA Uitgewers posts by category: